# **GNP Tekuté stěrače**

GNP tekutý stierač vám pomôže bezpečne doraziť do cieľa. Roztok vytvorí neviditeľný film vodoodpudivých nanočastíc, uľahčí čistenie autoskiel, zabezpečí ich priehľadnosť aj počas dažďa a fujavice a zabráni prichytávaniu nečistôt. S jedinou fľaštičkou prípravku vyčistíte približne 15 m2 plochy.

Pre ešte dlhodobejší efekt odporúčame následne okná čistiť pomocou roztoku GNP čistenie a ochrana autoskiel.

## **Prečo si vybrať**

**Odpudzuje vodu**Po nanesení vytvoria nanočastice na skle ochrannú vrstvu, ktorá zabráni usadzovaniu nečistôt a výrazne zlepší viditeľnosť za dažďa.

**Stačí 10 minút**Na rozdiel od konkurenčných prípravkov GNP tekuté stierače chránia sklo už pár minút po aplikácii. Roztok nanesiete, po niekoľkých minútach okno vyleštíte – a môžete sa vydať na cestu.

**Pôsobí až 3 mesiace**Roztok vytvorí na čistenom povrchu ochrannú vrstvu nanočastíc, ktorá dlhé týždne odpudzuje vodu, námrazu a bráni zachytávaniu nečistôt. Trvanlivosť vodoodpudzujúcej vrstvy je 3 mesiace alebo 10 000 najazdených km.

## **S prípravkom ochránite**

* čelné sklo,
* bočné a zadné sklá,
* auto/moto svetlá,
* plexi štíty motocyklov a prilieb.

## **Ako správne používať**

GNP tekuté stierače používajte na čisté a odmastené okná. Výrazne znečistené okná (napr. od blata) najprv opláchnite vodou.

1. Sklá vyčistite pomocou odmasťovacích utierok (súčasť balenia).
2. Prípravok naneste na aplikačnú špongiu a rozotrite ho po celom povrchu autoskla. Roztok nechajte 5 minút pôsobiť.
3. Zvyšky prípravku na skle rozleštite utierkou z mikrovlákna (súčasť balenia).

**Upozornenie:** prípravok nepoužívajte na sklo, na ktorom je už nanesená iná dlhotrvajúca ochranná vrstva, napr. vosk, keramická ochrana, a pod.

Nádobku s prípravkom skladujte mimo dosahu detí a pri teplotách 5 až 40 °C. Pri teplotách pod 5 °C a zmrznutiu roztoku môže dôjsť k jeho znehodnoteniu.

**Technické vlastnosti**

* dlhodobá ochrana očisteného povrchu pred dažďom, námrazou a nečistotami,
* spotreba: cca 2 ml na 1 m2 odmasteného, čistého skla,
* čas použiteľnosti: minimálne 3 roky od dátumu výroby,
* obsah balenia: 30 ml prípravku v kvapkadle, aplikačná špongia, 2× odmasťovacia utierka, utierka z mikrovlákna, jednorazové rukavice.

## **Zloženie**

Povrchovo aktívna látka (tenzid), éterické oleje, monohydrát kyseliny sírovej, siloxány, patentovaná prísada GNP.